Mungesa e grave në proceset me peshë politike në Kosovë
Gratë deputete në parlamentin e Kosovës e gjykuan të martën të gabuar mospërfshirjen e grave në procesin e bisedimeve me Serbinë.
Gratë deputete të parlamentit të Kosovës, kërkuan të martën përfshirje më të madhe të tyre në bisedimet me Serbinë, ndërsa kritikuan faktin se për këto bisedime ka në përbërjen e tij vetëm burra. Këto komente u bënë në një debat të organizuar nga Instituti Kërkimor për Çështje Evropiane dhe të Zhvillimit, me temën “Gratë për dialogun ndërmjet Kosovës dhe Serbisë”. Vjosa Osmani – Sadriu nga Lidhja Demokratike e Kosovës tha se përfshirja e grave në procese të arritjes së paqes ka treguar sukses në vende të ndryshme, derisa lënia anash e tyre ka dëshmuar dështim. ”, tha ajo. Sipas saj, bisedimet mes Kosovës dhe Serbisë janë të bllokuara, jo për shkak të tarifave ndaj mallrave serbe, por për shkak të gabimeve të së kaluarës. “”, tha zonja Osmani - Sadriu. Blerta Deliu – Kodra, nga Partia Demokratike e Kosovës, tha se gratë nuk janë të përfaqësuara si duhet as në nivelin lokal e as në atë qendror. “”, tha ajo. Albulena Haxhiu nga Lëvizja Vetëvendosje, tha se çështjet me kaq rëndësi si bisedimet me Serbinë, u takojnë të gjithëve. “” tha zonja Haxhiu. Ambasadori i Norvegjisë në Kosovë, Per Strand Sjaastad, tha se shpreson që palët sa më shpejt do t’u hapin rrugë bisedimeve, ndërsa theksoi se përmbyllja e tyre do ta përcaktojë të ardhmen e Kosovës. “”, tha ai. Procesi i bisedimeve ndërmjet Kosovës e Serbisë vazhdon të jetë i pezulluar për shkak se Beogradi kushtëzon vazhdimin e tyre me heqjen e tarifave ndaj mallrave serbe që qeveria e Kosovës i vendosi në nëntor të vitit të kaluar. Disa vende të Bashkimit Evropian dhe Shtetet e Bashkuara kërkojnë pezullimin e tarifave në mënyrë që t’i hapet rrugë bisedimeve dhe arritjes së një marrëveshjeje, që shihet vështirë e arritshme për shkak të qëndrimeve tërësisht të kundërta të palëve.